Die oop waters én teater met vierde Oppiwater Kunstefees | Maroela Media
Dié kunstefees is ŉ “reisfees” met meer as 20 verskillende produksies waarvan elkeen in die verskeie teaters en venues op die MSC Sinfonia na die planke gebring gaan word.
Die kunstefees-geselskap vertrek vanaf Kaapstad en besoek Namibië se mooie Lüderitz en Walvisbaai.
Magdaleen Kruger, RSG-stasiebestuurder, sê hierdie “Oppiwater”-kunsskippie bring ŉ unieke bootvaart vir luisteraars. “RSG is daarvoor bekend dat ons die kunste ondersteun en ontwikkel en die Oppiwater Kunstefees se sukses spreek boekdele hiervan,” het sy gesê.
Frans Swart, besturende direkteur van Lefra-produksies, sê die span is gereed vir dié uitdaging. “Om meer as 20 produksies op ŉ boot in vyf dae aan te bied is nogal vir ons ŉ groot uitdaging, maar ŉ baie lekker een. Dis vir ons lekker as ons sien hoe gaste die Oppiwater Kunstefees geniet. Almal bespreek produksies, drink ŉ mengeldrankie op die dek, geniet ŉ vyfgangete in die restaurant en hol dan weer na die volgende produksie toe.”
Blou-blou met Erik Holm (Foto: Verskaf)
Die wyn, die vrou, die lied met Johan Rademan, Christo Snyman en Hennie Retief met volle Wynproe deur Van Loveren-wynkelder
Fiela se kind deur Dalene Matthee, verwerk deur Suzanne van Wwijk en regie deur Frans Swart
RSG-radiodrama met Johan Rademan as regisseur
Stout (baie stout) met Derrich Gardner
Oppiwater-ontploffing met verskeie kunstenaars
RSG regstreekse buite-uitsendings vanaf die dek
Bespreek nou vir die Oppiwater Kunstefees by 0860 114 411 of www.oppiwater.co.za.
Vir meer inligting, bel Lefra-produksies by 011 815 3000 of stuur ŉ e-pos na [email protected].